Referat fra forældrekredsmøde mandag den 24. oktober 2022

|  |  |  |
| --- | --- | --- |
|  | Dagsorden | Referat |
| 1 | Valg af dirigent | Jens Peter Bang blev valgt som dirigent. |
| 2 | Bestyrelsesberetning | Bestyrelsesformand Marie Louise Tolstrup gav en kort status for Per Gyrum Skolen, hvor hun bl.a. fremhævede følgende:   * At skolen i år har oprettet en ny 6. klasse og en ny 7. klasse * At der er fyldt op i alle årgange excl 6. og 7. klasse * At der er stor søgning til vores kommende 0. klasse * At bestyrelsesarbejdet i år særligt har været fokuseret på arbejdet med en etablering af en ny skolebygning. * At der er en ledig plads i bestyrelsen og op til 5 ledige pladser som suppleanter, der ikke deltager i bestyrelsesmøderne.   Forældrekredsen tog bestyrelsesberetningen til efterretning |
| 3 | Bestyrelsens forelægger den reviderede og godkendte årsrapport til orientering | Pkt 3 og 4 blev behandlet samlet.  Næstformand Pernille Ifanger forelagte først årsrapporten for 2021, og fremhævede særligt:   * At skolens indtægter overvejende kommer fra statstilskud (ca 74%) og forældrebetaling (ca 24 %) * At skolens største omkostning er til løn, som udgør ca 71% af de samlede omkostninger * At resultatet for 2021 udviser et overskud på godt 2,4 mio. kr. * At overskuddet er hensat til finansiering af ny skolebygning.   Dernæst forelagte Pernille Ifanger budgettet og fremhævede særligt:   * At budgettet for 2022 som udgangspunkt er en fremskrivning af budgettet for 2021, med enkelte mindre justeringer. * At energibudgettet er opjusteret, men at det har vist sig ikke at være tilstrækkeligt. * At der samlet set budgetteres med en overskud på knapt 2 mio. kr., der reserveres med henblik på fremtidig investering i skolebyggeri.   Som opfølgning på gennemgangen var der enkelte spørgsmål vedrørende processen for en ny skolebygning. Charlotte Bie forklarede, at der pågår en intensiv proces omkring tegning og indretning af den nye bygning. Det er forventningen, at der kan ansøges om byggetilladelse i uge 43.  Forældrekredsen tog orienteringen til efterretning |
| 4 | Bestyrelsen forelægger det vedtagne budget til orientering |
| 5 | Valg til bestyrelsen | Tre kandidater meldte deres interesse for den ledige plads i bestyrelsen; David Altenhofen, Mikala Skou, Helle Stub(ikke til stede)  Efter en kort præsentation af kandidaterne blev der gennemført hemmelig afstemning, hvorefter David Altenhofen blev valgt til bestyrelsen og Mikala Skou og Helle Stub valgt som suppleanter.  Bestyrelsen konstituerer sig ved første ordinære bestyrelsesmøde. |
| 6 | Evt | På baggrund af et konkret spørgsmål drøftede forældrekredsen de udfordringer med fastholdelse og rekruttering af lærere og pædagoger, som PGS i lighed med andre skoler aktuelt oplever; et emne som allerede har bestyrelsen opmærksomhed og som der vil blive arbejdet videre med af den nye bestyrelse. |